पहली कार खरीदने वालों के लिए डैटसन रेडी-गो बेहतर, कीमत 2.39 लाख रुपए
नई दिल्ली| यदिआप अपनी पहली कार खरीदने की सोच रहे हैं तो स्माल कार की श्रेणी में पुरस्कृत डैटसन रेडी-गो सबसे अच्छा विकल्प हो सकती है। यह आज के जमाने की अर्बन क्रॉस कार है। यानी इसे सिर्फ शहर के भीतर ही नहीं, बल्कि 185 मिमी ऊंचे ग्राउंड क्लियरेंस के कारण ऊबड़-खाबड़ रास्तों पर भी आसानी से ड्राइव किया जा सकता है। यह ईंधन क्षमता (25.17 किमी/ली.), ताकत की श्रेणी (54 बीएचपी) के साथ-साथ केबिन स्पेस की श्रेणी में भी सर्वश्रेष्ठ है। यह 2017 के लिए ‘स्माल कार ऑफ ईयर’ के तौर पर नवाज़ी गई है। इसकी कीमत 2.39 लाख रुपए है। कंपनी सर्वश्रेष्ठ खूबियों के साथ डैटसन रेडी-गो पर मुफ्त बीमा, फाइनेंस पर 7.99% दर और सरकारी कर्मचारियों के लिए 10,000 रुपए तक की विशेष छूट की पेशकश कर रही है।
जीएसटीसे ऑटो एंसीलरी उद्योग का हो सकेगा विकास : विशेषज्ञ
जयपुर|देशमें जीएसटी लागू होने से ऑटो एंसीलरी उद्योग का भरपूर विकास हो सकेगा। उद्योग जगत के विशेषज्ञों और सीए के साथ केडीके सॉफ्टवेयर के एक पैनल डिस्कशन में यह जानकारी दी गई। इसके अनुसार जीएसटी से 39 अरब डॉलर के एंसीलरी उद्योग के विकास को बल मिलेगा। केडीके साॅफ्टवेयर प्रालि के सीईओ मोहित भम्बानी के अनुसार इस उद्योग में अभी कर की मौजूदा दरें 28 से 30 फीसदी के स्तर पर हैं जाे जीएसटी लागू होने पर कम होकर 18 फीसदी पर जाएंगी। हालांकि इसका फायदा ओईएम को मिलेगा जिससे आॅटो उद्योग में मांग बढ़ेगी।
क्राफ्टपेपर के भाव बढ़ने से कोरोगेटेड बॉक्स उद्योग पर संकट, मूल्य वृद्धि संभव
मुंबई|पेपरमिलाें की ओर से क्राफ्ट पेपर की कीमतें बढ़ाने से कोरोगेटेड बॉक्स उद्योग पर संकट के बादल मंडराने लगे हैं। क्राफ्ट मिलों के प्लांट बंद रखने से कच्चे माल की आपूर्ति प्रभावित भी प्रभावित हो रही है। इंडियन कोरोगेटेड केस मैन्युफैक्चरर्स एसोसिएशन और वेस्टर्न इंडिया कोरोगेटेड बॉक्स मैन्युफैक्चरर्स एसोसिएशन ने कीमतों में कम से कम 12 फीसदी की बढ़ोतरी की मांग की है। देश के पश्चिमी क्षेत्र की क्राफ्ट मिलें 15 मार्च तक और उत्तर क्षेत्र की मिलें भी पांच मार्च तक बंद हैं। देश में कोरोगेटेड बॉक्स उद्योग की 300 से आॅटोमेटिक और 12,000 से अधिक सेमी आॅटोमेटिक इकाइयां हैं जो बंद होने के कगार पर हैं। इस इंडस्ट्री में छह लाख कामगार हैं और इसका सालाना बाजार 18,000 करोड़ रुपए का है।
hin_Deva hin_Deva hin_Deva hin_Deva hin_Deva hin_Deva